**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS VAIKŲ LAISVALAIKIO CENTRO NUOSTATŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – pakeisti Klaipėdos vaikų laisvalaikio centro nuostatus. Tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas, vykdant Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2015–2018 metų tinklo pertvarkos plano, patvirtinto Klaipėdos miesto savivaldybės tarybos 2015 m. balandžio 14 d. sprendimu Nr. T2-61, 1.4 priemonę. Šia priemone numatyta iki 2015 m. rugsėjo  1 d. įsteigti dvi naujas grupes (1 ikimokyklinio ir 1 priešmokyklinio ugdymo) Klaipėdos lopšelyje-darželyje „Obelėlė“, iškėlus Klaipėdos vaikų laisvalaikio centro klubą „Žuvėdra“ į jo veiklai tinkančias patalpas. Įvertinus savivaldybei priklausančių pastatų ir patalpų panaudojimo galimybes, nuspręsta Klaipėdos vaikų laisvalaikio centro klubą „Žuvėdra“ kelti į Klaipėdos miesto pedagogų švietimo ir kultūros centro pastatą (Herkaus Manto g. 77). Perkėlus vaikų klubą į minėtas patalpas, šalia meninių, techninių ugdymo programų vaikams ir jaunimui galima būtų siūlyti organizuoti veiklas atvirų erdvių principu. Šiuo metu Klaipėdos vaikų laisvalaikio centro klubą „Žuvėdra“ lanko apie 300 vaikų, persikėlus į Klaipėdos pedagogų švietimo ir kultūros centro patalpas, jį galėtų lankyti apie 600 vaikų.

Šiuo sprendimo projektu teikiamuose Klaipėdos vaikų laisvalaikio centro nuostatuose keičiamas struktūrinio padalinio – klubo „Žuvėdra“ – adresas iš Valstiečių g. 10, LT–92206 Klaipėda, į Herkaus Manto g. 77, LT–92260 Klaipėda. Taip pat atlikti redakcinio pobūdžio pakeitimai, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

Kadangi šiuo metu veikiantys Klaipėdos vaikų laisvalaikio centro nuostatai buvo patvirtinti Klaipėdos miesto savivaldybės administracijos direktoriaus įsakymu pagal įgaliojimą, suteiktą iki 2012 m. spalio 1 d., jie pripažįstami netekusiais galios.

**3. Kokių rezultatų laukiama.**

Šiuo sprendimo projektu patvirtinami pakeisti Klaipėdos vaikų laisvalaikio centro nuostatai.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų nereikia, nes Klaipėdos vaikų laisvalaikio centro klubo „Žuvėdra“ naujų patalpų pritaikymui numatyta skirti 6030 eurų. Iš šių lėšų įstaiga padengs išlaidas, susijusias su pakeistų nuostatų įregistravimu.

**7. Galimos teigiamos ar neigiamos sprendimo priėmimo pasekmės.**

Šio sprendimo projekto teigiamos pasekmės: bus planingai įgyvendinamas Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, tinklo pertvarkos bendrasis planas; bus užtikrinamas teisės aktų vykdymas; bus plėtojamas neformalusis vaikų švietimas.

Neigiamų pasekmių nenumatoma.

**PRIDEDAMA:**

1. Teisės aktų, nurodytų sprendimo projekto įžangoje, išrašas, 1 lapas.
2. Klaipėdos miesto savivaldybės administracijos direktoriaus 2011 m. spalio 28 d. įsakymo Nr. AD1-2176 „Dėl Klaipėdos vaikų laisvalaikio centro nuostatų patvirtinimo“ išrašas, 8 lapai.

Švietimo skyriaus vedėja Laima Prižgintienė